Metropolisiebeampte per abuis in hegtenis geneem | Maroela Media
Metropolisiebeampte per abuis in hegtenis geneem
ŉ Metropolisiebeampte wat nie aan diens was nie, is vandeesweek per ongeluk in hegtenis geneem toe hy vir ŉ krimineel aangesien is.
Hoofsuperintendent Wayne Minnaar, hoof van die Johannesburgse metropolisie, het Donderdagaand gesê die beampte is Woensdag in Lenasia in hegtenis geneem.
“Die beampte was Woensdag met sy silwergrys BMW oppad na sy huis in Lenasia nadat ŉ gewapende roof in die omgewing plaasgevind het,” het Minnaar gesê. “Vier gewapende mans, wat ook ŉ silwergrys BMW gery het, het ŉ vrou by haar besigheid van R16 000 beroof en gevlug.”
Die beampte is in hegtenis geneem omdat sy voertuig dieselfde as die rowers se voertuig gelyk het, en in dieselfde omgewing was. Die beampte is weer Woensdag vrygelaat.
Niemand is teen Vrydag nog in verband met die roof in hegtenis geneem nie.
Kaapse winde laat een dood, hospitale dakloos
Hier kom per abuis weer n siviele eis!
Ons moet nie te kras wees in ons oordeel nie. So ‘n fout kan maklik insluip! Die polisie het dalk sy silwer BW vir Fifty shades of grey aangesien.
Mmmph! Ek dink nie te veel van die Metropolisie waarmee ek al te doen gehad het nie… ek dink meeste hoort in elk geval agter tralies. So dalk was die knaap nie ‘per abuis’ gevang nie. :)
Dalk het hy reeds sy medepligtiges afgelaai?
Vra maar net…